

Доклад

Дейността на НЧ”Елин Пелин-1903” град Перник

през 2019 г.

Актуално състояние на читалището

 Народно читалище „Елин Пелин-1903” е основано през 1903 г. в град Перник.

 За да съществува и развива дейност са изпълнени условията по чл. 9/8 от Закона на народните читалища.

 Изпълнени са разпоредбите на чл.10, а именно:

Читалището е вписано в регистъра на народните читалища на Министерството на културата под № 890/21.10.2019 г.

 По чл.26/1 от ЗНЧ, Настоятелството прие изготвеният отчет за 2019 г. по приходната и разходната му част и протоколно решение № 171/25.02.2020 г., а разпоредбите по чл. 26/2 и неговото изпълнение представяме на Община Перник и изискуемият от Закона на народните читалища срок.

 Чл.26а /1/ от ЗНЧ сме представили на 06.11. 2019 г. предложението за дейността ни през 2020 г., с изходяща поща по № 112/06.11.2019г. в Община Перник.

 Общият брой на регистрираните членове е 154 души.

 През отчетният период 2019 г. са проведени 2 общи събрания за читалището.

* На 28.06.2019 г. с дневен ред две точки: приемане на Отчета за 2019 г. и изготвеният бюджет на читалището за 2019 г.
* На 28.09.2019. г. – приемане на годишен отчет и финансова справка и представяне на културен календар за 2020 г.

Настоятелството като върховен орган на читалището следи цялостната дейност и дава насоки за нейното развитие. През 2019 г. са проведени 6 заседания , а именно :

* На 08.01.2019. г., 06.03.2019 г., 18.04.2019г., 16.06.2019 .15.10.2019,

 и 20.11.2019 г.

През 2019 г. Субсидията за читалището 52.700 лв.

Критерии

 Недостатъчната субсидия е предпоставка да се търсят и други източници за привличане на приходи. Чрез дейност, като : ДМШ,Кръжоци, Проекти и инициативи, които финансово подпомагат дейността ни.

Библиотечна дейност

 През изминалата 2019 г. читалищната библиотека продължи да отстоява мястото си на водеща институция в духовния живот на Перник, да се развива като съвременна библиотека с полезна информационна система за обслужване, част от изграждащото се в глобален мащаб информационно общество.

 Комплектуването на библиотечните фондове традиционно остава сред основните задачи на библиотеката. Библиотечно-информационното обслужване е немислимо без обогатяването и актуализирането на библиотечните колекции. Това определи основните задачи, по които се работеше през годината:

увеличаване на екземплярноста – художествена и увеличаване броя на абонираните периодични издания.Насочване на библиотечните работници

към мероприятия и събития свързани с четенето и с планирани посещения на група деца в библиотеката от различни училища на територията на град Перник.

 . Новопостъпилите библиотечни единици са 22 бр. Екземплярността продължава да се движи около минималните си стойности, въпреки лекото й увеличение за отделни издания.

Ето и някои статистически данни взети от :

1.Книга за движение на фонда

2. Читателски картон

3.Дневник на библиотеката

4.Заемни бележки

5.Материална книга

 През 2019 година фонда на библиотеката достигна 74095 б.ед.

|  |  |
| --- | --- |
| Набавени книги | 22. |
| Читателски посещения | 2844 |
| Заета литература | 3941 |
| Абонамент- вестници, списания | 2 |
| Регистрирани читатели | 278 |
| деца | 93 |
| възрастни | 185 |
| Интернет за читатели | 100 |
| Публика- деца | 780 |
| Направени библиографски справки-устниКсерокопия | 100 бр.1000 бр. |

 Много жители на град Перник направиха дарения от книги за библиотеката, в това число и Община Перник, РЕКИЦ-Перник, неправителствени организации, Политически партии, сдружения, съюзи, Регионална Библиотека”Светослав Минков”- Перник, Пернишки автори на книги, известни дейци на културата и др.

 Редовно се подреждаха изложби-витрини „Бележити дати”. Библиотеката организира представяне на автори на детски книги, участва в мероприятията на читалището, включва се в юбилейните концерти по–повод годишнини на читалище”Елин Пелин”,”Великденски концерт” и в мероприятия на други читалища на територията на град Перник.Участва в тържествата по повод 24 май. Присъединява се към летният културен календар на град Перник.. Кани писатели и дарители на библиотеката да се включат в кампаниите за четене.

 Библиотекарите се включват към проведените семинари организирани от Община Перник, РЕКИЦ-Перник и РБ”Светослав Минков”. Стремят се да отговарят на читателските търсения на читателите.За тази цел периодично се прави анкетна - карта за читатели, която ни помага да проучим и намалим отказите, за да можем да преценим какви книги са необходими за читателите ни. По този начин си помагаме при комплектуването на книги.

 Библиотеката при читалище „Елин Пелин” отстоява идеята за:
  осигуряване на бърз, качествен, равноправен и /неограничен/ достъп до източници на знание, информация, програми и услуги в съответствие на нуждите на общността. Библиотеката помага при разпространението на вестници издавани от Община Перник. .
   Тя е отворена за идеи, препоръки и работи за непрекъснатото подобряване на услугите, които предлага.

Любителско творчество

Форми на традиционно изкуство

 В певческото традиционно изкуство през 2019 г. работихме с 1 формация Детска певческа група с худ. ръков. Петър Симеонов . Техните изяви са общо 12 на брой. Част от тях са : Денят на родилната помощ, Пролетен концерт, Великденски концерт, 1-ви юни, 1-ви октомври, , Село Расник, Република Сърбия, град Бяла, пенсионерски клубове и други читалищни изяви. Значима награда групата получи на десетия юбилеен национален събор на читалищата в град Бяла- от 21-25. 06.2019 г.

Обучителни форми

 Кръжоци 3 бр.

 Театрално студио „Ку-ку” с изяви предимно на територията на Общината. Скечове и сценки на герои от народните обичаи, обредни изяви, участие със сценичен материал във фестивали на словото или други тържества в читалищният клуб. Приобщавам го към кръжоците, поради отсъствия в отчета на студия.

 Кръжок по изобразително изкуство за деца и възрастни .

 През 2019 г. участваха в един конкурс град София .Бяха организирани две художествени изложби за 1 октомври и 1 юни.

 Кръжок „Театър на маса” Изявите са сред ученици от 3- ти до 5- ти клас, по творчеството на известни български автори, като Асен Босев,Елин Пелин,Ран Босилек и др. Участващите ученици са от 7-ОУ, 8-ОУ и ОУ”Св „Иван Рилски” ОУ”Константин –Кирил Философ” кв. Тева. ОУ”Петър Берон”

 Клубове:

 Читалището има добре развита клубна дейност.

* Клуб”Родознание” - изучава родовата памет в Перник и осъществява посещения на места свързани с историята на България с познавателна цел. Темата на пътуванията през 2019 г. беше „По стъпките на Великите българи”Клуб „Надежда обединява културно масовите прояви свързани с

развлекателната дейност на членската маса, като вечери на хумора и шегата, Именяци- Веселяци”, Традиционни празници, осмомартенски концерт „Пролет пукна” и др.

Клуб”Ателие” – творчески вечери, литературни премиери, презентации на нови книги, на здравни теми и т.н.

Клуб”Заедно за децата”- теми по превенция на детското здраве, срещи със здравни медиатори, зъбен статус ЕО”ДЕНТ” и превенция „СПИН” – 1- декември, „Съюз на пенсионери -2004 „.

Школи – 2 бр.

* ДМШ „Детска музикална школа” с музикален педагог Петър Симеонов. Класове по акордеон и пиано. Общо обучаващи се деца – 6 бр. Активното включване на децата музиканти в културните изяви на читалището ги мотивира, за постигане на по-високо майсторство във владеене на инструмента. Публиката добре приема, техните изпълнения, което е добър фактор за тяхното израстване, като бъдещи музиканти.
* Литературна школа – работи епизодично с вече порасналите ни творци. Новото в работата с тях е писането на драматургия по литературен художествен текст.

Форми на съвременно творчество

В съвременното певческо изкуство имаме един състав – ВГ”Колорит” главен художествен ръководите Петър Симеонов.

Броят на участниците е 18 души. Техните изяви са много. От местно значение са :Сурва, Йордановден , Ден на родилната помощ, Антонов и Атанасов ден, Трифон Зарезан, Ден на самодееца, Осмомартенски концерт, Пролетен празник, , Концертна програма”На приказка блага….”, Великденски концерт, , Ден на възрастните хора, , Ден на народните будители, Коледен концерт.

Общинските изяви са 4: с. Расник, , с.Драгичево, град Брезник.

Областни изяви са : град Трън „Гюрга Пенджурова”.

Национална изява 3: 1.Фолклорен събор на читалищата гр. Бяла,

2.„Пей сърце”- Международен фестивал за стара градска песен град Кюстендил,

3. Фестивал на стара градска песен „Под липите златен прашец се рони” гр. Стара Загора

Международни изяви -2 в Република Сърбия в град Блаце и Република Македония град Куманово

Действащ театрален състав 1: „Ку-ку”

Ежемесечно читалището организира творчески срещи с дейци и творци в областта на културата, срещи с писатели, литературни премиери, отразени в годишният културен календар.

Празници

* Традиционни- „Сурва”, Бабинден”,” Великден” „Ден на Възрастните хора”
* Съвременни –”1- ви октомври”, 8-ми март, 9-май,-

 24-май. 1-юни и 1 ви ноември.

Художествени изложби – 2

* 1- юни
* Великден

Организиране на граждански инициативи

* 1- ви октомври
* 1-ви декември

Реализирани партньорства

* Фондация”Единство на православните народи”
* Пенсионерски Съюз 2004
* Нов Съюз на пенсионери гр. Перник
* БЧК
* Международен обществен фонд
* Читалища
* Училища
* Съюз на инвалиди
* Съюз на военно инвалидите
* Тракийско дружество
* И всички културни институти на територията на града

Социална политика

 Имаме доброволческа дейност в клуб ”Заедно за децата с БЧК и отдел”Социални дейности” на Община Перник, ЕО”ДЕНТ”.

За хората с неравностойно положение имаме осигурен достъп до библиотеката и организираме инициативи за тях, прояви включени с мероприятия читалището.

-Приказки без край

- Читателска екскурзия

- „Баба Марта бързала”

Ефективното използване на базата за дейност е на 100 % ,разполагаме с 308кв.м сграден фонд.

Имаме интернет , имейл и поща.

.

05..03.2020г. ПРЕДСЕДАТЕЛ НА НАСТОЯТЕЛСТВОТО:

Гр.Перник /Мария Кирилова/

Списък на членовете на Настоятелството

1.Мария Кирилова Рангелова – Председател на Настоятелството

2.Николай Любомиров Радулов

3.Галина Йорданова Тодорова

4.Владимир Александров Григориев

5. Георги Василев Буйоклийски

Списък на членовете на проверителната комисия

1.Петър Владов Андонов – Председател на проверителна комисия

2.Стоянка Войнова Сотирова

3.Еленка Георгиева Андреева -Стоева